La ekspoziciejo estas plena de kuriozaĵoj pri la historio de teo. Tie eblas vidi, ekzemple, la evoluon de la ideogramo 茶 (pinyin cha, esperante teo), kies skribo ŝanĝiĝis laŭ tempopaso. En Ĉinio estas pluraj rakontoj pri la origino de tiu ideogramo, unu el la plej popularaj estis rakontita al mi de gvidantino kiu akompanis min dum la vizito: 茶 estas kunmetaĵo de la ideogramoj 十 (pinyin shi, esperante dek) kaj 八 (pinyin ba, esperante ok): en la supra parto estas 十十, dufoje dek, t.e. 20，meze estas 八 (8)，kaj sube estas 十 ĉirkaŭita de 八, okfoje dek estas 80, do sume ni havas 108, la te-aĝo, alivorte se vi ofte trinkas teon vi havos longan vivon.